Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 727/13/2202	Galanta, 5.2.2015
EEČ : 2-17-22-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 13.11.2013, spisová značka 1 Pv 727/13/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v dobe od 18. 2. 2013 do 28. 8. 2013 na adrese svojho trvalého pobytu v rodinnom dome so súpisným číslom XXXXX v XXXXX odoberal zemný plyn z plynového vedenia nachádzajúceho sa v rozvodovej skrini plynomeru svojho rodinného domu so súp. č. XXXXX v XXXXX takým spôsobom, že sa napojil na nemeranú časť plynového potrubia konkrétne na odvzdušňovaciu odbočku pred plynomerom, ktorý sa nachádza na plote uvedeného rodinného domu, a ktoré vedenie mal následne zavedené do zeme a odtiaľ odvedené k hospodárskej budove svojho rodinného domu k plynovým spotrebičom, a takto v uvedenej dobe odoberal zemný plyn nelegálnym spôsobom, čím svojim konaním spôsobil spoločnosti XXXXX, XXXXX XXXXX škodu krádežou zemného plynu vo výške 1062,16 Eur podľa ich vyjadrenia. 

Uznesením prokurátora Okresnej prokuratúry Galanta zo dňa 13.11.2013, spisová značka 1 Pv 727/13/2202, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry v Galante č. 1 Pv 727/13 -4 zo dňa 13.11.2013 bolo podľa § 216 odsek 1 Trestného poriadku podmienečne zastavené trestné stíhanie vedené proti obvinenému XXXXX pre prečin krádeže podľa          § 212 odsek 2 písmeno e/ Trestného zákona. 
	
Uznesenie nadobudlo právoplatnosť dňa 23.11.2013. Podľa § 216 odsek 2 Trestného poriadku bola obvinenému v rozhodnutí uložená skúšobná doba v trvaní 12 mesiacov, počas ktorej mu nebola uložená osobitná povinnosť. Skúšobná doba obvinenému uplynula dňa 23.11.2014.

	Vzhľadom k tomu, že obvinený v skúšobnej dobe viedol riadny život, z bydliska je kladne hodnotený, súdom ani iným orgánom trestaný nebol, t. č. sa proti nemu nevedie trestné stíhanie, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beatrix Jakubovičová
prokurátorka